**СТОПАНСКА КОНЮНКТУРА**

**БИЗНЕС АНКЕТИ НА НСИ, ЮЛИ 2024 ГОДИНА**

През юли 2024 г. **общият показател на бизнес климата** намалява с 1.5 пункта спрямо предходния месец (от 24.5% на 23.0%) (виж фиг. 1 от приложението). Понижение на показателя се наблюдава в промишлеността, строителството и търговията на дребно, а в сектора на услугите запазва приблизително нивото си от юни.

**Промишленост.** Съставният показател „бизнес климат в промишлеността“ се понижава с 1.0 пункт (от 17.5% на 16.5%) (виж фиг. 2 от приложението), главно поради влошените очаквания на промишлените предприемачи за бизнес състоянието на предприятията през следващите шест месеца. По тяхно мнение през последния месец има леко увеличение на осигуреността на производството с поръчки, като същевременно и прогнозите за дейността през следващите три месеца остават благоприятни (виж фиг. 3 от приложението).

През юли средното натоварване на мощностите е 74.4%, което е с 0.5 пункта под нивото от април и с оглед на очакваното търсене през следващите месеци се предвижда недостиг на мощности.

Най-сериозните затруднения за дейността остават свързани с несигурната икономическа среда и недостигът на работна сила, посочени съответно от 54.3 и 31.3% от предприятията (виж фиг. 4 от приложението).

Относно продажните цени в промишлеността прогнозите на мениджърите са за запазване на тяхното равнище през следващите три месеца (виж фиг. 5 от приложението).

**Строителство.** През юли съставният показател „бизнес климат в строителството“ спада с 5.1 пункта (от 31.0% на 25.9%) (виж фиг. 6 от приложението) в резултат на негативните оценки и очаквания на строителните предприемачи за бизнес състоянието на предприятията. Според тях настоящата строителна активност се понижава спрямо юни, като и прогнозите им за следващите три месеца остават резервирани (виж. 7 от приложението). Същевременно и очакванията им за нови поръчки през следващите шест месеца са леко влошени.

Несигурната икономическа среда, недостигът на работна сила и цените на материалите продължават да са основните фактори, ограничаващи развитието на бизнеса (виж фиг. 8 от приложението).

По отношение на продажните цени в строителството очакванията на мениджърите са те да останат без промяна през следващите три месеца (виж фиг. 9 от приложението).

**Търговия на дребно.** Съставният показател „бизнес климат в търговията на дребно“ намалява с 1.0 пункт (от 38.3% на 37.3%) (виж фиг. 10 от приложението), което се дължи на неблагоприятните оценки и очаквания на търговците на дребно за бизнес състоянието на предприятията. Прогнозите им относно поръчките към доставчиците (както от вътрешния, така и от външния пазар) през следващите три месеца обаче са позитивни (виж фиг. 11 от приложението).

Основните проблеми за дейността на предприятията остават свързани с несигурната икономическа среда, конкуренцията в бранша, недостатъчното търсене и недостига на работна сила, като през последния месец се наблюдава намаление на отрицателното въздействие на конкуренцията (виж фиг. 12 от приложението).

Очакванията на търговците на дребно относно продажните цени през следващите три месеца са в посока на увеличение (виж фиг. 13 от приложението).

**Услуги[[1]](#footnote-1)**. През юли съставният показател „бизнес климат в сектора на услугите“ запазва приблизително нивото си от предходния месец (от 18.4% на 18.6%) (виж фиг. 14 от приложението). Прогнозите на мениджърите за развитието на бизнеса в сектора през следващите шест месеца са благоприятни, като и очакванията им за търсенето на услуги през следващите три месеца се подобряват (виж фиг. 15 от приложението).

Несигурната икономическа среда, недостигът на работна сила и конкуренцията в бранша продължават да са най-сериозните пречки за развитието на бизнеса, макар спрямо юни да се отчита намаление на негативното влияние на последните два фактора (виж фиг. 16 от приложението).

По отношение на продажните цени в сектора на услугите по-голяма част от мениджърите предвиждат те да запазят своето равнище през следващите три месеца (виж фиг. 17 от приложението).

**Методологични бележки**

Бизнес наблюденията в промишлеността, строителството, търговията на дребно и сектора на услугите събират информация за мненията на предприемачите по отношение на състоянието и развитието на техния бизнес.

От май 2002 г. всички бизнес наблюдения се финансират съвместно от НСИ и Европейската комисия () съгласно подписани споразумения между двете институции. НСИ се ангажира да провежда наблюденията съгласно Хармонизираната програма на Европейския съюз. Всяко съобщение или публикация на НСИ е с автор НСИ и Комисията не носи отговорност за ползата, която може да бъде извлечена от информацията, съдържаща се в тях.

От юли 2010 г. НСИ публикува данните от бизнес анкетите съобразно новата Класификация на икономическите дейности (КИД - 2008) (NACE Rev. 2). Всички динамични редове са преизчислени съобразно Класификацията и са съпоставими във времето.

Отговорите на въпросите от анкетите са представени в тристепенна категорийна скала от типа: „увеличение“, „без промяна“, „намаление“ или „над нормално“, „нормално“, „под нормално“. Балансите на оценките се изчисляват като разлика на относителните дялове по екстремните варианти на отговор. Показателят „бизнес климат“ е средна геометрична на балансите на оценките за настоящата и за очакваната бизнес ситуация в предприятията през следващите шест месеца.

Общият показател на бизнес климата е средна претеглена на четири отраслови показателя на бизнес климата - в промишлеността, строителството, търговията на дребно и сектора на услугите, като последният показател е включен в общия динамичен ред от май 2002 година.

**Приложение**

**Фиг. 1. Бизнес климат - общо**



**Фиг. 2. Бизнес климат в промишлеността**



**Фиг. 3. Очаквана производствена активност в промишлеността през следващите три месеца**



**Фиг. 4. Фактори, затрудняващи дейността в промишлеността**

**(Относителен дял от предприятията)**



**Фиг. 5. Очаквания за продажните цени в промишлеността през следващите три месеца**



**Фиг. 6. Бизнес климат в строителството**



**Фиг. 7. Очаквана строителна активност през следващите три месеца**



**Фиг. 8. Фактори, затрудняващи дейността в строителството**

**(Относителен дял от предприятията)**



**Фиг. 9. Очаквания за продажните цени в строителството през следващите три месеца**



**Фиг. 10. Бизнес климат в търговията на дребно**



**Фиг. 11. Очаквания за поръчките към доставчиците в търговията на дребно през следващите три месеца**



**Фиг. 12. Фактори, затрудняващи дейността в търговията на дребно**

**(Относителен дял от предприятията)**



**Фиг. 13. Очаквания за продажните цени в търговията на дребно през следващите три месеца**



**Фиг. 14. Бизнес климат в сектора на услугите**



**Фиг. 15. Очаквано търсене в сектора на услугите през следващите три месеца**



**Фиг. 16. Фактори, затрудняващи дейността в сектора на услугите**

**(Относителен дял от предприятията)**



**Фиг. 17. Очаквания за продажните цени в сектора на услугите през следващите три месеца**



1. Без търговия. [↑](#footnote-ref-1)